wickkiey/tamil-wikipedia-markdown huggingface dataset:
# அமெரிக்க கால்நடை ஒட்டுண்ணி மருத்துவர்கள் சங்கம்



**அமெரிக்க கால்நடை ஒட்டுண்ணி மருத்துவர்கள் சங்கம்** (*American Association of Veterinary Parasitologists*) என்பது கால்நடை ஒட்டுண்ணி மருத்துவத்திற்கான ஒரு தொழில்முறை சங்கமாகும். பெயர் அமெரிக்கா என்று இருந்தபோதிலும், இச்சங்கம் முதன்மையாக அமெரிக்கா மற்றும் கனடா ஆகிய இரண்டு நாடுகளுக்கும், குறைந்த அளவில் முழு உலகிற்கும் சேவை செய்கிறது. அமெரிக்க கால்நடை ஒட்டுண்ணி மருத்துவர்கள் சங்கம் கால்நடை ஒட்டுண்ணி மருத்துவர்களை ஒருவருக்கொருவர் இணைத்து ஆராய்ச்சி மற்றும் பயிற்சி முறைகள் குறித்த பரிந்துரைகளை வழங்குகிறது.  

## பத்திரிகைகள்
சங்கத்தின் தொழில்முறை மேம்பாடு மற்றும் கல்வி நோக்கத்தின் ஒரு பகுதியாக அமெரிக்க கால்நடை ஒட்டுண்ணி மருத்துவர்கள் சங்கம் பத்திரிகை வெளியிடுகிறது:  

- கால்நடை ஒட்டுண்ணியியல் - எல்சேவியர் பதிப்பகம்
# கிளாரியசு பிராக்கிசோமா



**கிளாரியசு பிராக்கிசோமா** (*Clarias brachysoma*) இலங்கையில் காணப்படும் கெளிறு மீன் சிற்றினம் ஆகும். இது கிளாரிடே குடும்பத்தைச் சேர்ந்தது. இது இலங்கையை பூர்வீகமாகக் கொண்ட அகணிய உயிரி. இதன் இயற்கையான வாழ்விடங்கள் மழைக்காடுகளின் நீரோடைகள் மற்றும் தாழ்நில ஆறுகள் ஆகும். இது வாழ்விட இழப்பால் அச்சுறுத்தப்படுகிறது.
# நிதின் நபின்



**நிதின் நபின் சின்கா** (*Nitin Nabin*) என்பவர் இந்திய அரசியல்வாதியும் சமூக ஆர்வலரும் பீகார் சட்டமன்ற உறுப்பினரும் ஆவார். இவர் பாரதிய ஜனதா கட்சியின் மூத்த தலைவர் நபின் கிசோர் சின்காவின் மகன் ஆவார். இவர் 4 முறை பாங்கிபூர் சட்டமன்றத் தொகுதியிலிருந்து தேர்ந்தெடுக்கப்பட்ட பீகார் சட்டமன்ற உறுப்பினராக உள்ளார். 2020 பீகார் சட்டப்பேரவை தேர்தலில் சுமார் 84,000 வாக்குகள் பெற்று வெற்றி பெற்றார். கடந்த தேர்தலில் சத்ருகன் சின்காவின் மகன் லவ் சின்காவை இவர் பெரும் வாக்குகள் வித்தியாசத்தில் தோற்கடித்தார். புட்பம் பிரியா சவுத்ரியும் இந்தத் தேர்தலில் இவரிடம் பெரும் வித்தியாசத்தில் தோல்வியடைந்தார். இவர் பாட்னா மாவட்டத்தின் பாங்கிபூர் தொகுதியை பிரதிநிதித்துவப்படுத்தும் பீகார் சட்டமன்ற உறுப்பினராக இருந்தார். இவர் பிஜேஒய்எம்-ன் தேசிய பொதுச் செயலாளராகவும் இருந்தார்.  

மார்ச் 2,2017 அன்று, நபின் பீகார் இந்திய தேசிய காங்கிரசு தலைவர் அப்துல் ஜலீல் மசுதான் மீது தேசத்துரோக வழக்கு பதிவு செய்து அவரது குடியுரிமை குறித்து கேள்வி எழுப்பினார்.  

சின்கா 2025ஆம் ஆண்டு நடைபெற்ற பீகார் சட்டப்பேரவைத் தேர்தலிலும் போட்டியிட்டு வெற்றிபெற்றுள்ளார்.  

## தேசியச் செயல் தலைவராக
14 டிசம்பர் 2025 அன்று நிதின் நபின் சின்கா பாரதிய ஜனதா கட்சியின் தேசியச் செயல் தலைவராக நியமிக்கப்பட்டார்.  

இருப்பினும் சனவரி 2026-ல் நிதின் நபின் முறைப்படி தேசியத் தலைவராகத் தேர்ந்தெடுக்கப்படுவார் என்று எதிர்பார்க்கப்படுகிறது. ஏப்ரல் 2026ல் நடைபெறும் பாரதிய ஜனதா கட்சியின் தேசிய செயற்குழுக் கூட்டத்தில் நிதின் நபினை தேசியத் தலைவராக தேர்ந்தெடுக்கப்பட்டதற்கு முறைப்படி ஒப்புதல் வழங்கும்.
# உசிலை


**உசிலை** அல்லது **உசிலி** (*Albizia amara*) என்பது பபேசியே குடும்பத்தைச் சேர்ந்த ஒரு மரமாகும். இது தெற்கு மற்றும் கிழக்கு ஆப்பிரிக்கா, தென்னாப்பிரிக்கா முதல் சூடான் மற்றும் எத்தியோப்பியா வரை பரவியுள்ளது. இது இந்தியாவிலும், இலங்கையிலும் காணப்படுகிறது.  

## விளக்கம்
உசிலை மரம் நடுத்தர அளவிலான, இலையுதிர் மரமாகும், இது முட்கள் இல்லாமல் அகாசியாவை ஒத்திருக்கிறது. மரத்தின் பட்டை சாம்பல் நிறத்தில் இருக்கும் பட்டைகளில் செதில்செதில்களாக இருக்கும்.  

## சூழலியல்
உசிலை வறட்சியைத் தாங்கி வளரும். ஆப்பிரிக்காவில் இது முக்கியமாக மணல் நிறைந்த காடுகளில் வளர்கிறது.  

இந்தியாவின் மத்திய தக்காண பீடபூமியின் வறண்ட இலையுதிர் காடுகளில் உசிலை, *ஆச்சா* ஆகியவை ஆதிக்கம் செலுத்தும் உயரமான மரங்களாகும். இது மேற்குத் தொடர்ச்சி மலைகளின் ஆனைமலை, பழனி, ஏலக்காய் மலைகளிலும், தென்னிந்தியாவில் கிழக்குத் தொடர்ச்சி மலைகளின் சவ்வாது மலைகளிலும், கோதாவரி பகுதியிலும் காணப்படுகிறது.  

## பயன்கள்

**மருத்துவப் பயன்கள்**  

- இலைகளும், பூக்களும் புண்களுக்கு சிகிச்சையளிக்கப் பயன்படுகின்றன. இலை அக்கிக்கான சிகிச்சைக்க பயன்படுத்தப்படுகிறது.
- இலைகளும், வேர்ப்பட்டையின் பசையும் தோல் நோய்கள் மற்றும் விஷக் கடி ஆகியவற்றைக் குணப்படுத்தப் பயன்படுகிறது.
- இதன் விதைகள் மூச்சுத்திணறல் மருந்தாகக் கருதப்படுகின்றன, மேலும் மூல நோய், வயிற்றுப்போக்கு, கொணோறியா சிகிச்சையில் பயன்படுத்தப்படுகின்றன.
- இதன் பூக்கள் இருமல், புண்கள், பொடுகு, மலேரியா போன்றவற்றிற்கு மருந்தாகப் பயன்படுத்தப்படுகின்றன.
- விதைகள் இலைகளின் மருந்து கலவைகள் புற்றுநோய் எதிர்ப்பு செயல்பாட்டின் தன்மையைக் கொண்டுள்ளன.

இதன் மரம் கட்டுமானத்திற்கும், தளபாடங்கள் செய்யவும், விறகாகவும் பயன்படுத்தப்படுகிறது. உசிலை மண் அரிப்பைக் கட்டுப்படுத்தவும், காற்றுத் தடையாகவும், நிழல் தரும் மரமாகவும் உபயன்படுகிறது. நகர்ப்புறங்களில் இது ஒரு அலங்கார மரமாகவும் உள்ளது. அசைபோடும் விலங்குகள் இதன் இலைகளை உண்ணும்.  

காலனித்துவ காலத்தில், இந்தியாவில், இந்த மரங்கள் இரயில்வேயில் எரிபொருளாக பரவலாகப் பயன்படுத்தப்பட்டது.  

## காட்சியகம்
# சியோன் ராடமண்டிசு கலாவிசு



**சியோன் ராடமண்டிசு கலாவிசு** (*Sion Radamantys Galaviz*) மெக்சிகோ நாட்டைச் சேர்ந்த ஒரு சதுரங்க வீரர் ஆவார். 2005 ஆம் ஆண்டு சூன் மாதம் 27 ஆம் தேதியன்று மெக்சிகோ நாட்டின் சினாலோவா மாநிலத்தில் பிறந்தார். பிடே அமைப்பு 2022 ஆம் ஆண்டு சியோன் ராடமண்டிசு கலாவிசுக்கு பன்னாட்டு சதுரங்க மாசுட்டர் என்ற பட்டத்தை வழங்கியது. தற்போது இவர் யுகடன் மாநிலத்தின் மெரிடா நகரத்தில் வாழ்ந்து வருகிறார். சியோன் ராடமண்டிசு கலாவிசு மெதினா என்ற பெயராலும் அறியப்படுகிறார்.  

## சதுரங்க வாழ்க்கை
2022 ஆம் ஆண்டில், அலெசான்ட்ரோ பிரீவ் காசுட்ரோ நினைவு சதுரங்கப் போட்டியில் முதலிடத்தைப் பிடித்தார். இவரது சகோதரர் அட்லசு அடோமைட்டாசை முந்தினார்.  

2024 ஆம் ஆண்டு, கோனேடு தேசிய விளையாட்டுப் போட்டிகளில் தங்கப் பதக்கம் வென்றார். 2024 ஆம் ஆண்டு புடாபெசுட்டு நகரத்தில் நடந்த 45ஆவது சதுரங்க ஒலிம்பியாடு போட்டியில் மெக்சிகோவைப் பிரதிநிதித்துவப்படுத்தி, முதல் பலகையில் விளையாடி 8.5/11 புள்ளிகளைப் பெற்று கிராண்ட்மாசுட்டர் விதிமுறையைப் பெற்றார். கிராண்டுமாசுட்டருக்கு போதுமான விதிமுறைகளைப் பெற்று, மதிப்பீட்டு அளவுகோல்களைப் பூர்த்தி செய்து 2025 ஆம் ஆண்டு நவம்பர் நிலவரப்படி கிராண்டு மாசுட்டர் பட்டத்திற்கு தகுதி பெற்றுள்ளார்.  

2025 சதுரங்க உலகக் கோப்பை போட்டியில் விளையாடத் தகுதி பெற்றார். இந்த நிகழ்வில், அவர் முதல் சுற்றில் இலூயிசு பாலோ சுபியால் தோற்கடிக்கப்பட்டார்.
# பங்கிப்பூர் மத்திய சிறைச்சாலை

**பங்கிப்பூர் மத்திய சிறைச்சாலை** (*Bankipur Central Jail*) இந்தியாவின் பீகார் மாநிலத்தில் உள்ள பாட்னாவில் அமைந்துள்ள காலனித்துவ சிறைச்சாலையாகும். பிரபாத் ரஞ்சன் சர்க்கார், இராசேந்திர பிரசாத்து, பிரச்கிசோர் பிரசாத்து, சிறி கிருட்டிணா சின்கா, அனுக்ரா நாராயண் சின்கா, மௌலானா மசாருல் அக்கு மற்றும் ஆச்சார்ய கிருபளானி போன்ற பல குறிப்பிடத்தக்க கருத்து வேறுபாடு கொண்டவர்கள் இந்தியாவின் சுதந்திரப் போராட்டத்தின் போது இங்கு சிறையில் அடைக்கப்பட்டனர்.  

1960 ஆம் ஆண்டுகளின் முற்பகுதியில் பீகாரின் அப்போதைய முதலமைச்சர் பண்டிட் பினோதானந்து சாவால் மத்திய சிறைச்சாலை பங்கிப்பூரிலிருந்து பாட்னாவில் உள்ள பெயூர்க்கு மாற்றப்பட்டது. பின்னர், சிறைச்சாலை இடிக்கப்பட்டு அதே பகுதியில் ஒரு புத்த பூங்கா கட்டப்பட்டது.
# இராசேந்திரா விளையாட்டரங்கம்



**இராசேந்திரா விளையாட்டரங்கம்** (*Rajendra Stadium*) இந்தியாவின் பீகார் மாநிலத்தில் உள்ள சிவான் நகரத்தில் அமைந்துள்ளது. இந்த விளையாட்டு அரங்கம் 15,000 பார்வையாளர்கள் அமரக்கூடிய திறன் கொண்டது. இங்கு கால்பந்து போட்டிகள், கண்காட்சிகள் மற்றும் பொருட்காட்சிகள் நடைபெறுகின்றன. பெரும்பாலும் சங்கத்தின் கால்பந்து போட்டிகளுக்குப் பயன்படுத்தப்படுகிறது. மேலும் இந்த விளையாட்டரங்கமைதானத்திற்கு இந்தியாவின் முதல் குடியரசுத் தலைவர் டாக்டர் இராசேந்திரப் பிரசாத்தின் பெயரிடப்பட்டது. குத்தகைதாரர் ஆர்கே எஃகு கால்பந்து மன்றம் சில நேரங்களில் இராசேந்திரா விளையாட்டரங்கத்தில் நடந்த சங்க கால்பந்தாட்டப் போட்டிகளுக்கு 10,000 எண்ணிக்கைக்கும் மேற்பட்ட கூட்டத்தினர் வருகை தந்தனர்.
# சுரேந்திர பிரசாத் குசுவாகா



**சுரேந்திர பிரசாத் குசுவாகா** (*Surendra Prasad Kushwaha*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் இந்திய தேசிய காங்கிரசு கட்சியினைச் சேர்ந்தவர். 2025ஆம் ஆண்டு நடைபெற்ற பீகார் சட்டப்பேரவைத் தேர்தலில் இந்திய தேசிய காங்கிரசு வேட்பாளராக வால்மீகி நகர் சட்டமன்றத் தொகுதியில் போட்டியிட்டு வெற்றிபெற்று பீகார் சட்டமன்ற உறுப்பினர் ஆனார்.  

## தேர்தல் செயல்பாடு
### 2025
# அர்ரா புனித சேவியர் தேவாலயம்



**அர்ரா புனித சேவியர் தேவாலயம்** (*Holy Saviour Church, Arrah*) இந்தியாவின் பீகார் மாநிலத்திலுள்ள அர்ரா நகரத்தில் இருக்கிறது. புனித மேரி தேவாலயம், முறையாக ஐந்தாம் சியார்ச்சு தேவாலயம் என்ற பெயர்களாலும் அழைக்கப்படுகிறது. பீகார் மாநிலத்தில் ஆங்கிலயே நாட்டுத் திருச்சபை மரபு சார்ந்த ஓர் ஆங்கிலிகன் தேவாலயமாகவும் கருதப்படுகிறது. இந்த தேவாலயம் ஆரம்பகால ஆங்கிலக் கட்டிடக்கலைக்கு ஒரு எடுத்துக்காட்டாக உள்ளது. 1911 ஆம் ஆண்டு கட்டப்பட்டது. அப்போது ஐந்தாம் சியார்ச்சு கொல்கத்தாவிலிருந்து தில்லிக்குச் சென்று அர்ராவில் ஒரு நாள் தங்கினார்.
# சவோகிர் சிந்தாரோவ்


**சவோகிர் சிந்தாரோவ்** (*Javokhir Sindarov*; பிறப்பு: 8 திசம்பர் 2005) உசுபெக்கிசுத்தான் சதுரங்க கிராண்ட்மாசுட்டர். இவர் தனது 12-ஆவது அகவையில் (12 ஆண்டுகள், 10 மாதங்கள், 8 நாட்கள்) கிராண்ட்மாசுட்டர் ஆன ஒரு சதுரங்க மேதை ஆவார்.  

## வாழ்க்கைக் குறிப்பு
சிந்தாரோவ் தாஷ்கந்து நகரில் 2005 திசம்பர் 8 இல் பிறந்தார். 2017 அக்டோபரில் இவருக்கு பன்னாட்டு மாசுட்டர் பட்டம் வழங்கப்பட்டது. தனது முதலாவது கிராண்ட்மாசுட்டர் பட்டத்தை 2018 சூனில் பெற்றார். அதே ஆண்டு செப்டம்பரில் இரண்டாவது கிராண்ட்மாசுட்டர் பட்டத்தை உலக இளையோர் சதுரங்க வாகைப் போட்டியில் பெற்று, தனது தரத்தை 2500 ஆக்கினார். 2018 அக்டோபரில், தனது மூன்றாவது கிராண்ட்மாசுட்டர் பட்டத்தை வென்று, வரலாற்றில் இரண்டாவது இளைய கிராண்ட்மாசுட்டரானார்.  

2023 உலகக் கிண்ணப் போட்டியில், சிந்தாரோவ் 10-ஆவது தரவரிசையில் இருந்த மாக்சிம் வாச்சியர்-லாகிரேவை மூன்றாம் சுற்றில் தோற்கடித்தார்.  

தரவரிசையில் 16-ஆவதாக இருந்த சிந்தாரோவ், 2025 உலகக்கிண்ணப் போட்டியில் பிரடெரிக்கு சுவான், ஒசே மார்ட்டீனசு அல்காந்தரா ஆகியோரைத் தோற்கடித்து, அரையிறுதியில் தனது நாட்டினரான நோதிர்பெக் யாகுபோவுடன் விளையாடி, சமப்படுத்தலில் வென்றார். இறுதிப் போட்டியில், சீனாவின் வெய் யியை வென்று, 2025 உலகக்கிண்ணத்தைப் பெற்றார். இதன் மூலம், உலகக்கிண்னத்தை வென்ற முதல் உசுபெக் நாட்டவர், இளம் வயதில் உலகக் கிண்ணத்தை வென்றவர் (19 ஆண்டுகள், 11 மாதங்கள் மற்றும் 18 நாட்களில்) ஆகிய சாதனைகளுடன், 2026 வேட்பாளர் சுற்றில் விளையாடவும் தகுதி பெற்றார்.
# ஆர்லாண்டோ அசுபண்ட்சு



**ஆர்லாண்டோ அசுபண்ட்சு** (*Orlando Husbands*) பார்படோசு நாட்டைச் சேர்ந்த ஒரு சதுரங்க வீரர் ஆவார். 1997 ஆம் ஆண்டு பிப்ரவரி மாதம் 26 ஆம் தேதியன்று இவர் பிறந்தார். பிடே அமைப்பு 2017 ஆம் ஆண்டு ஆர்லாண்டோ அசுபண்ட்சுக்கு பன்னாட்டு சதுரங்க மாசுட்டர் என்ற பட்டத்தை வழங்கியது. தனது நாட்டின் அதிக பிடே மதிப்பீட்டுப் புள்ளிகள் பெற்ற வீரர் என்ற சிறப்பைப் பெற்றுள்ளார். 2013 ஆம் ஆண்டில் பார்படோசு நாட்டின் தேசிய சதுரங்க வாகையாளர் என்ற பட்டத்தையும் பெற்றுள்ளார்.  

## சதுரங்க வாழ்க்கை

2023 ஆம் ஆண்டு நவம்பர் மாதத்தில் எட்டு கிராண்ட்மாசுட்டர்கள் அடங்கிய பனாமா சதுரங்க திறந்தநிலை போட்டியில் சமநிலை முறிவு ஆட்டங்களுக்குப் பிறகு ஆர்லாண்டோ அசுபண்ட்சு எட்டாவது இடத்தைப் பிடித்தார்.  

2024 ஆம் ஆண்டு ஏப்ரல் மாதத்தில் ஈரோசு டே மாசுட்டர்கள் போட்டியில் ஒரு வலுவான தொடக்கத்தைப் பெற்றார். தனது முதல் மூன்று ஆட்டங்களில் வெற்றி பெற்றார். அதில் ஒன்று வெனிசுலா நாட்டு வாகையாளரான பெலிக்சு இயோசு இனோசோசா அப்போண்டேவுக்கு எதிரான போட்டியாகும்.  

2025 ஆம் ஆண்டில் துணை மண்டல 2.3.3 திறந்தநிலை சதுரங்கப் போட்டியை வென்றார். 2025 சதுரங்க உலகக் கோப்பையில் விளையாடும் உரிமையைப் பெற்றார். இதே ஆண்டு தனது சகநாட்டவரான அன்னா வில்சனும் பெண்கள் உலகக் கோப்பையில் விளையாடிய பிறகு இது நிகழ்ந்தது. இந்த நிகழ்வில், முதல் சுற்றில் பிரடெரிக் சுவானேவிடம் தோற்றுபோணார்.
# நந்த கிசோர் ராம்



**நந்த கிசோர் ராம்** (*Nand Kishor Ram*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் பாரதிய ஜனதா கட்சியினைச் சேர்ந்தவர். சிக்கார்பூரிலுள்ல டி. பி. வர்மா கல்லூரியில் 1994ஆம் ஆண்டு இளநிலைப் பட்டப் படிப்பினை முடித்துள்ளார். பீகார் சட்டமன்றத்திற்கு 2025ஆம் ஆண்டு நவம்பர் மாதம் நடைபெற்றத் தேர்தலில் ராம்நகர் சட்டமன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.  

## தேர்தல் செயல்பாடு
### 2025

(விரிவான தேர்தல் முடிவுகள்:  
https://results.eci.gov.in/ResultAcGenNov2025/ConstituencywiseS042.htm)
# ஏக்லப்யா சர்மா



**ஏக்லப்யா சர்மா** (*Eklabya Sharma*) என்பவர் இந்தியாவைச் சேர்ந்த சூழலியலாளர் மற்றும் சுற்றுச்சூழல் விஞ்ஞானி ஆவார். 1958 ஆம் ஆண்டு மே மாதம் 11 ஆம் தேதியன்று இவர் பிறந்தார். இமயமலைப் பகுதியில் மலை சுற்றுச்சூழல் ஆராய்ச்சி மற்றும் நிலையான வளர்ச்சிக்கான பங்களிப்புகளுக்காக அறியப்படுகிறார். சுற்றுச்சூழல் அறிவியலில் ஆற்றிய பணிக்காக 2024 ஆம் ஆண்டில் இந்தியாவின் நான்காவது மிக உயர்ந்த குடிமகன் விருதான பத்மசிறீ விருது இவருக்கு வழங்கப்பட்டது.  

## ஆரம்ப கால வாழ்க்கை
ஏக்லப்யா சர்மா மேற்கு வங்காளத்தின் டார்ச்சிலிங்கு மாவட்டத்தில் பிறந்தார். பனாரசு இந்து பல்கலைக்கழகத்தில் இளங்கலை மற்றும் முதுகலைப் பட்டப்படிப்பை முடித்தார், 1977 ஆம் ஆண்டில் இளம் அறிவியல் பட்டமும், 1979 ஆம் ஆண்டில் தாவரவியலில் முதுகலைப் பட்டமும், 1985 ஆம் ஆண்டில் சூழலியலில் முனைவர் பட்டமும் பெற்றார்.  

ஒருங்கிணைந்த மலை மேம்பாட்டுக்கான பன்னாட்டு சர்வதேச மையத்தின் இயக்குநராக இவர் பணியாற்றினார். அங்கு பல நாடுகளைச் சேர்ந்த 300 எண்ணிக்கைக்கும் மேற்பட்ட நிபுணர்களை உள்ளடக்கிய இந்து குசு இமயமலை மதிப்பீட்டைத் தொடங்குவதில் முக்கிய பங்கு வகித்தார்.  

சர்மா பல்வேறு பன்னாட்டு அறிவியல் மற்றும் கொள்கை மன்றங்களிலும் பங்களித்துள்ளார். அவற்றில் ஐக்கிய நாடுகளின் காலநிலை மாற்றம் தொடர்பான கட்டமைப்பு மாநாடு, காலநிலை மாற்றம் தொடர்பான அரசுகளுக்கிடையேயான குழு மற்றும் உயிரியல் பன்முகத்தன்மை தொடர்பான மாநாடு ஆகியவை அடங்கும்.  

## ஆலோசனை மற்றும் தொழில்முறை பங்களிப்புகள்
சர்மா பல ஆலோசனைப் பணிகளை ஆற்றியுள்ளார்.  
- ஜி.பி. பந்த் தேசிய இமயமலை சுற்றுச்சூழல் நிறுவனம் அறிவியல் ஆலோசனைக் குழுவின் தலைவர்
- சூழலியல் மற்றும் சுற்றுச்சூழல் ஆராய்ச்சிக்கான அசோகா அறக்கட்டளை மூலோபாய ஆலோசகர்
- அமெரிக்கா மலை நிறுவனம், அறங்காவலர்
- பன்னாட்டு மலை சங்க இயக்குனர், சுவிட்சர்லாந்து
- ஐக்கிய நாடுகளின் சுற்றுச்சூழல் திட்டத்தின் உலகளாவிய மலை கழிவு மேலாண்மை எதிர்பார்ப்பு வழிகாட்டுதல் குழு உறுப்பினர்
- சிக்கிம் அரசாங்கத்தின் முதலமைச்சர் அலுவலகம், ஆலோசகர்.

## விருதுகள்
- பத்மசிறீ (2024)
- இளம் விஞ்ஞானி பதக்கம், இந்திய தேசிய அறிவியல் அகாடமி
- சுற்றுச்சூழல் மற்றும் வன அமைச்சகத்தின் புகழ்பெற்ற விஞ்ஞானி விருது
- மண் மற்றும் நீர் பாதுகாப்பு சங்கம், அமெரிக்கா, கௌரவ குறிப்பு ஆவண விருது
- சிக்கிம் அரசு மற்றும் சிக்கிம் பல்கலைக்கழகத்தின் சிறப்பு விருது
- சமூக கௌரவ விருது, சிக்கிம் அரசு

## கூட்டாளர் குழு
- இந்திய தேசிய அறிவியல் அகாடமியில் சக உறுப்பினர்
- இந்திய தேசிய அறிவியல்கள் அகாடமி

## வெளியீடுகள்
இமயமலை சூழலியல் மற்றும் நிலையான மலை மேம்பாடு குறித்து சர்மா விரிவாக வெளியிட்டுள்ளார்.
# சஞ்சய் குமார் பாண்டே


**சஞ்சய் குமார் பாண்டே** (*Sanjay Kumar Pandey*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் பாரதிய ஜனதா கட்சியினைச் சேர்ந்தவர். பாண்டே பீகாரில் மேற்கு சம்பாரண் மாவட்டத்தில் லவுரியா பகுதியினைச் சேர்ந்தவர். இவர் பெத்தியாவில் உள்ள எம். ஜெ. கல்லூரியில் இடைநிலைக் கல்வியினை முடித்துள்ளார். பீகார் சட்டமன்றத்திற்கு 2025ஆம் ஆண்டு நவம்பர் மாதம் நடைபெற்றத் தேர்தலில் நர்கட்டியாகஞ்சு சட்டமன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.  

## தேர்தல் செயல்பாடு
### 2025

விரிவான தேர்தல் முடிவுகளுக்கு:  
https://results.eci.gov.in/ResultAcGenNov2025/ConstituencywiseS043.htm)
# அபிசேக் ரஞ்சன்


**அபிசேக் ரஞ்சன்** (*Abhishek Ranjan*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் இந்திய தேசிய காங்கிரசு கட்சியினைச் சேர்ந்தவர். இவர் பெத்தியாவில் உள்ள பாபாசாகேப் பீம்ராவ் அம்பேத்கர் பீகார் பல்கலைக்கழகத்தில் 2010ஆம் ஆண்டு பொருளியலில் முதுகலை படிப்பினை முடித்துள்ளார். பீகார் சட்டமன்றத்திற்கு 2025ஆம் ஆண்டு நவம்பர் மாதம் நடைபெற்றத் தேர்தலில் சன்படியா சட்டமன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். ரஞ்சன் மிக குறைந்த வாக்கு வித்தியாசத்திலே (602) பாரதிய ஜனதா கட்சி வேட்பாளரைத் தோற்கடித்தார்.  

## தேர்தல் செயல்பாடு
### 2025
# வார்ப்புரு:லபுவான் வரலாறு


**தாராக்கான் போர்** (ஆங்கிலம்: *Battle of Tarakan*; மலாய்: *Pertempuran Tarakan*) என்பது இரண்டாம் உலகப் போரின் போது சப்பானிய கட்டுப்பாட்டில் இருந்த போர்னியோ தாராக்கான் தீவில் நடந்த போராகும். இந்தப் போர் நேச நாடுகளுக்கும் சப்பானிய படைகளுக்கும் இடையில்; 1945 மே மாதம் தொடங்கி 1945 சூன் மாதம் வரையில் நடந்தது. இது இரண்டாம் உலகப் போரின் போர்னியோ போர்த் தொடரில் முதல் கட்டமாகும்.
# கலப்பினம் - 6129 (நெல்)



**கலப்பினம் - 6129** *(Hybrid - 6129 (HRI-152), முன்மொழிவு எண்: (IET-18815)* எனப்படும் இது, **6C02** மற்றும் **6M 10** ஆகிய நெல் இரகங்களை இணைத்து உருவாக்கப்பட்ட கலப்பின புதிய நெல் வகையாகும். 2007 ஆம் ஆண்டு வெளியிடப்பட்டதாக அறியப்படும் இந்நெல் இரகம், நடுத்தரக் கால அளவில் அறுவடைக்கு தயாராகும் இந்த நெல் வகை, 120 நாட்களில் முதிர்வடைவதாக கருதப்படுகிறது. இந்தியாவின் மாநிலங்களான தமிழ்நாடு, புதுச்சேரி, பஞ்சாப் ஆகிய நீர்ப்பாசன நிலங்களாக உள்ள பகுதிகளுக்கு பயிரிட ஏற்றதாக கூறப்படுகிறது.  

அரை குள்ள (102 செ.மீ) வளரியல்பு கொண்ட இந்த நெற்பயிரின் தானியம், நீண்ட மற்றும் மெல்லிய இரகமாகும். மேலும் அவ்வப்போது ஏற்படும் வறட்சி பாதிப்பு நிலைமைகளுக்கு ஏற்றதாக உள்ள இந்த நெற்பயிர், உப்பு நிலம், மற்றும் நீர் தேங்கி நிற்கும் நிலைமைகளுக்கு ஏற்றது அல்ல என கருதப்படும் இதன் கூல மகசூல், ஒரு எக்டேருக்கு சராசரியாக 6,000 கிலோ உற்பத்தித்திறனைப் பதிவு செய்துள்ளது.
# இகோர் எஃபிமோவ்



**இகோர் எஃபிமோவ்** (*Igor Efimov*) சியார்சியா நாட்டைச் சேர்ந்த சதுரங்க வீரராவார். 1960 ஆம் ஆண்டு செப்டம்பர் மாதம் 16 ஆம் தேதியன்று சியார்சியா நாட்டின் திபிலீசி நகரத்தில் பிறந்தார். பிடே அமைப்பு 1992 ஆம் ஆண்டு இகோர் எஃபிமோவிற்கு சதுரங்க கிராண்ட்மாசுட்டர் என்ற பட்டத்தை வழங்கியது. 2007 ஆம் ஆண்டு வரை இவர் இத்தாலி நாட்டுக்காக விளையாடினார். 2007 ஆம் ஆண்டு முதல் மொனாக்கோ நாட்டிற்காக விளையாடுகிறார். இகோர் போரிசோவிச் எஃபிமோவ் என்ற பெயராலும் அறியப்படுகிறார். 1997 ஆம் ஆண்டில் இவரது பிடே தரப் புள்ளிகள் உச்சநிலையில் 2540 ஆக இருந்தது.  

## சதுரங்க வாழ்க்கை
1997 மற்றும் 1998 ஆம் ஆண்டுகளில் இத்தாலிய சதுரங்க வாகையாளர் போட்டியை வென்றார்.  

2017 ஆம் ஆண்டு பிப்ரவரியில் மொனாக்கோ சதுரங்க வாகையாளர் போட்டியை வென்றார். அங்கு இவர் இகோர் பெரிசோவ்சுகியுடன் முதல் இடத்தைப் பிடித்தார். ஆனால் சமநிலை முறிவு ஆட்டங்களில் வெற்றி பெற்றார்.  

2020 ஆம் ஆண்டு அக்டோபர் மாத நிலவரப்படி, இவர் டேவிட் மார்சியானோவுடன் இணைந்து மொனாக்கோவில் உள்ள இரண்டு கிராண்ட்மாசுட்டர்களில் ஒருவராக இருந்தார்.  

2024 ஆம் ஆண்டு சூன் மாதத்தில் எந்த தோல்வியும் இல்லாமல் 8/9 என்ற புள்ளிகள் கணக்கில் ஐரோப்பிய சிறு நாடுகளின் தனிநபர் சதுரங்க வாகையாளர் போட்டியை வென்றார். மேலும், பிரெட் பெரெண்ட்டு மற்றும் செர்னி ரிபெரா வேகன்சோன்சை முந்தினார்.  

2024 ஆம் ஆண்டு செப்டம்பர் மாதத்தில் 45 ஆவது சதுரங்க ஒலிம்பியாடு போட்டியில் மொனாக்கோவுக்காக விளையாடினார். அந்த நிகழ்வில், டேனியல் குவிசானால் தோற்கடிக்கப்பட்டார். இவர்களின் ஆட்டத்திற்குப் பிறகு தேனியல் குவிசான் கிராண்ட்மாசுட்டரானார்.  

இகோர் எஃபிமோவ் 2025 சதுரங்க உலகக் கோப்பையில் விளையாடினார், அங்கு முதல் சுற்றில் எடிசு குரெலால் தோற்கடிக்கப்பட்டார்.
# வால்தர் மெய்சனர்


**<div>மெய்சனர், <abbr title="circa">சி.</abbr> <span> 1968&#x2009;</span></div>**

| <div>பிரிட்சு வால்தர் மெய்சனர்</div>
16 டிசம்பர் 1882
<div>பெர்லின்,
ஜெர்மன் பேரரசு</div> |
| --- |
| <templatestyles src="Module:Infobox/styles.css"></templatestyles>**அறிவியல் தொழில்** |
**பிரிட்சு வால்தெர் மெய்சனெர்** (Fritz Walther Meissner) (டிசம்பர் 16,1882-நவம்பர் 16,1974) ஒரு ஜெருமானிய இயற்பியலாளர் ஆவார்.  

## வாழ்க்கை வரலாறு
பிரிட்சு வால்தர் மெய்ஸ்னெர் 1882 டிசம்பர் 16 அன்று ஜெர்மனியின் பெர்லினில் வால்டெமர் மெய்சனர் மற்றும் ஜோஹன்னா கிரெகர் ஆகியோரின் மகனாகப் பிறந்தார்.  

1901 முதல் 1904 வரை, மெய்ஸ்னர் டெக்னிஷ் ஹோச்ஷுல் பெர்லினில் (தற்போதைய டெக்னிஷ் யுனிவர்சிட்டி பெர்லின்) இயந்திரப் பொறியியல் பயின்றார். பின்னர், பெர்லின் பல்கலைக்கழகத்தில் மேக்ஸ் பிளாங்கின் கீழ் இயற்பியல் பயின்றார், 1907 இல் முனைவர் பட்டம் பெற்றார்.  

மெய்ஸ்னர் பெர்லினில் உள்ள பிசிகலிஸ்ச்-டெக்னிஷ் ரீச்சான்ஸ்டால்டில் (இப்போது பிசிகலிஸ்ச-டெக்னிச் பன்டெசான்ஸ்டால்டில்) சேர்ந்தார். 1922 முதல் 1925 வரை, இவர் உலகின் மூன்றாவது பெரிய ஹீலியம்-திரவக் கருவியை நிறுவினார்.  

1933 ஆம் ஆண்டில், மெய்ஸ்னர் மற்றும் ராபர்ட் ஓக்சன்ஃபீல்ட் ஆகியோர் ஒரு பொருள் மீக்கடத்தி ஆகும்போது காந்தப்புலங்கள் வெளியேற்றப்படுகின்றன என்பதைக் கண்டுபிடித்தனர்- இது மெய்சனர் விளைவு என்று அழைக்கப்படுகிறது. அடுத்த ஆண்டு, அவர் *டெக்னிஷ் ஹோச்ஷுல் முன்சென்* (இப்போது டெக்னிஷ் யுனிவர்சிட்டி முன்சென்சென்) இல் தொழில்நுட்ப இயற்பியல் பேராசிரியராக நியமிக்கப்பட்டார்.  

இரண்டாம் உலகப் போருக்குப் பிறகு, மீஸ்னர் பவேரிய அறிவியல் மற்றும் மனிதநேய அகாதெமியின் தலைவராகத் தேர்ந்தெடுக்கப்பட்டார். 1946 ஆம் ஆண்டில், அவர் அகாதெமியின் குறைந்த வெப்பநிலை ஆராய்ச்சிக்கான ஆணையத்தை நிறுவினார். இந்த ஆணையம் 1967 வரை ஹெர்ஷ்சிங் ஆம் அம்மர்சியில் அமைந்திருந்தது, பின்னர் அது கார்சிங்கிற்கு மாற்றப்பட்டது.  

கடுங்குளிரிய இயற்பியல் மற்றும் தொழில்நுட்பத்தின் பல துறைகளிலும், குறிப்பாக, மீக்கடத்துதிறன் சார்ந்த துறையில் இவர் செய்த பணிக்காக 1970 ஆம் ஆண்டில், மெய்சனருக்கு சைமன் நினைவு பரிசு வழங்கப்பட்டது  

மெய்சனர் தனது வாழ்க்கையின் கடைசி பல ஆண்டுகளாக தனது இரண்டு நாய்களுடன் தனியாக வசித்து வந்தார். தனது 91வது வயதில், 1974 நவம்பர் 16 அன்று மியூனிக்கில் காலமானார்.  

1982 ஆம் ஆண்டில், அவரது 100 வது பிறந்தநாளில், குறைந்த வெப்பநிலை ஆராய்ச்சிக்கான ஆணையம் அவரது நினைவாக வால்தர்-மெய்சனர்-குறைந்த வெப்பநிலை ஆராய்ச்சி நிறுவனம் என்று மறுபெயரிடப்பட்டது.
# லபுவான் போர்


**லபுவான் போர்** (ஆங்கிலம்: *Battle of Labuan*; மலாய்: *Pertempuran Labuan*) என்பது இரண்டாம் உலகப் போரின் போது சப்பானிய கட்டுப்பாட்டில் இருந்த போர்னியோ லபுவான் தீவில் நடந்த போராகும். 1945 சூன் மாதம், நேச நாடுகளுக்கும் சப்பானிய படைகளுக்கும் இடையில் நடந்த இந்தப் போர், வடக்கு போர்னியோ போரின் ஒரு தொடர்க் கட்டமாகும்.  

புரூணை விரிகுடாவைக் கைப்பற்றுவது; அதை எதிர்காலத் தாக்குதல்களைத் தவிர்க்க உதவும் ஒரு தளமாக மாற்றுவது; இதுவே நேச நாட்டுப் படைகளின் முதன்மைத் திட்டமாக இருந்தது. மேலும் லபுவான் போர் நடப்பதற்கான மூல காரணமாகவும் அமைந்தது.  

## பொது

1945 மே மாதம், லபுவான் தீவில் சில வாரங்களுக்கு வான்வழித் தாக்குதல்கள்; மற்றும் கடற்படை குண்டுவீச்சுகள் நடத்தப்பட்டன. அதன் பிறகு, 1945 சூன் 10-ஆம் தேதி, ஆத்திரேலியாவின் 24-ஆவது படைப்பிரிவின் வீரர்கள், ஐக்கிய அமெரிக்க கடற்படை கப்பல்கள்; மற்றும் ஆத்திரேலிய கடற்படையின் கப்பல்கள் மூலமாக லபுவானில் தரையிறக்கப்பட்டனர்.  

ஆத்திரேலியப் படையினர், லபுவான் தீவின் துறைமுகத்தையும்; லபுவான் வானூர்தி நிலையத்தையும் உடனடியாகக் கைப்பற்றினர். அந்தக் கட்டத்தில் ஒரு சிறிய எண்ணிக்கையிலான சப்பானியப் படையினர், லபுவானின் உட்புறத்தில் மட்டுமே மையமிட்டு இருந்தனர். மேலும், ஆத்திரேலியப் படையினர் தரையிறங்கும் போது சிறிய அளவிலான எதிர்ப்பையும் வழங்கினர்.  

### வான்வழித்தாக்குதல்

சப்பானிய படையினர் மையமிட்டு இருந்த பகுதிக்குள் ஊடுருவும் ஆத்திரேலியர்களின் முதற்கட்ட முயற்சிகள் வெற்றிபெறவில்லை. இதைத் தொடர்ந்து அந்தப் பகுதியின் மீது வான்வழித்தாக்குதல் மூலமாகப் பெரிய அளவில் குண்டுகள் வீசப்பட்டன. ஆத்திரேலியர்களின் தொடர் தாக்குதல்களினால் சப்பானியப் படைகளின் எதிர்ப்புகள் பலனளிக்கவில்லை. சப்பானியர் தரப்பில் நிறைய உயிருடற் சேதங்கள் ஏற்பட்டன.  

1945 சூன் 21-ஆம் தேதி, ஆத்திரேலியப் படைகள், சப்பானியப் படையினரின் நிலைகளைத் தீவிரமாகத் தாக்கின. அடுத்த சில நாட்களில், லபுவான் தீவில் எஞ்சியிருந்த சப்பானியத் துருப்புக்களும் கொல்லப்பட்டனர்; மேலும் பலர் கைது செய்யப்பட்டனர். இந்தப் போரில் மொத்தம் 389 சப்பானிய வீரர்கள் கொல்லப்பட்டனர், 11 பேர் பிடிபட்டனர். ஆத்திரேலிய தரப்பில் 34 ஆத்திரேலியர்கள் கொல்லப்பட்டனர்.
# சேம்சு டபிள்யூ. மிட்செல்


**சேம்சு டபிள்யூ. மிட்செல்** (*James W. Mitchell*) ஒரு ஆப்பிரிக்க அமெரிக்க வேதியியலாளரும் ஹோவர்ட் பல்கலைக்கழகத்தில் பொருளறிவியலின் டேவிட், லூசில் பேக்கார்ட் ஆகியோருடன் பேராசிரியராகப் பணியாற்றினார்.  

## தொடக்க கால வாழ்க்கையும் கல்வியும்
சேம்சு டபிள்யூ. மிட்செல் நவம்பர் 16,1943 அன்று வட கரோலினாவின் டர்ஹாமில் பிறந்தார். வில்லி மற்றும் யூனிஸ் மிட்செல் ஆகியோருக்கு பிறந்த ஐந்து குழந்தைகளில் இவரும் ஒருவர். 1960 ஆம் ஆண்டில் வட கரோலினா மத்திய பல்கலைக்கழகத்தில் தேசிய அறிவியல் அறக்கட்டளையால் நிதியளிக்கப்பட்ட ஒரு கோடை நிகழ்ச்சியின் போது வேதியியல் மீதான இவரது ஆர்வம் தொடங்கியது.  

நிதி நெருக்கடி இருந்தபோதிலும், இவர் தனது கல்விச் செலவினங்களுக்கு உதவித்தொகை மூலமாகவும், வட கரோலினா ஏ & டி மாநில பல்கலைக்கழக வளாகத்தில் பணியாற்றியதன் மூலமும் நிதியளிக்க முடிந்தது. 1965 ஆம் ஆண்டில் வேதியியலில் இளங்கலைப் பட்டம் பெற்றார். பகுப்பாய்வு வேதியியலில் தனது கல்வியைத் தொடர்ந்தார், 1970ஆம் ஆண்டில் அயோவா மாநில பல்கலைக்கழகத்தில் முனைவர் பட்டம் பெற்றார்.  

## தொழில் மற்றும் சாதனைகள்
தனது முனைவர் பட்டத்தைப் பெற்ற பிறகு மிட்செலின் முதல் வேலை நியூ ஜெர்சியின் முர்ரே ஹில்லில் உள்ள ஏடி & டி (AT & T) பெல் ஆய்வகங்களில் இருந்தது. தொடக்கத்தில் தொழில்நுட்ப ஊழியர்களில் ஒருவராகத் தொடங்கிய இவர், 1975 ஆம் ஆண்டில் பகுப்பாய்வு வேதியியல் ஆராய்ச்சித் துறையின் தலைவராக உயர்ந்தார். அங்கு இருந்த காலத்தில், கறுப்பின ஆய்வக ஊழியர்கள் சங்கத்தின் நிறுவனர்களில் ஒருவராகவும் ஆனார். கனிம பகுப்பாய்வு வேதியியல் ஆராய்ச்சிக் குழுவை மேற்பார்வை செய்து வந்தார். இப்பணியில் தான் முன்னணி வகித்த போதிலும், துறையை உலகளவில் புகழ்பெற்ற ஆய்வக ஆராய்ச்சி அமைப்பாக மாற்றினார். இவர் முதல் கருப்பினத்தைச் சார்ந்த பெல் ஆய்வக உதவித் தொகை பெற்றவராகவும் கருப்பினத்தைச் சார்ந்த முதல் இயக்குநராகவும் ஆராய்ச்சித் துறையின் துணைத் தலைவராகவும் ஆனார். 2002 ஆம் ஆண்டில் இவர் ஹோவர்ட் பல்கலைக்கழகத்தில் டேவிட், லூசில் பேக்கார்ட் உடன் பொருளறிவியல் மற்றும் வேதியியல் பொறியியலின் பேராசிரியராக பணியாற்றத் தொடங்கினார். "ட்ரேஸ் அனாலிசிஸில் மாசுபாடு கட்டுப்பாடு" என்ற புத்தகத்தையும் அவர்களோடு இணைந்து எழுதினார். அவர் கிரெஸ்ட் (CREST) நானோ அளவிலான பகுப்பாய்வு அறிவியல் ஆராய்ச்சி மற்றும் கல்வி மையத்தின் இயக்குநராகவும் இருந்தார். 1989 ஆம் ஆண்டில் தேசிய பொறியியல் அகாதெமி உறுப்பினராகத் தேர்ந்தெடுக்கப்பட்டார். 1999 ஆம் ஆண்டில், கருப்பினப் பொறியியலாளர்கள் தேசிய சங்கத்தின் வாழ்நாள் சாதனையாளர் விருது அவருக்கு வழங்கப்பட்டது. பகுப்பாய்வு வேதியியல் மற்றும் பொருட்கள் பொறியியலில் இவர் செய்த பங்களிப்புகளுக்காக *அமெரிக்க கருப்பின பொறியியலாளர்* இதழ் இவரை 1993 ஆம் ஆண்டின் சிறந்த கருப்பினப் பொறியியலாளராகத் தேர்ந்தெடுக்கப்பட்டார்.
# தொல் ஏரி பறவைகள் சரணாலயம்



**தொல் ஏரி பறவைகள் சரணாலயம்** (*Thol Lake Bird Sanctuary*) இந்தியாவின் வடக்கு குசராத்தில் உள்ள மெக்சானா மாவட்டத்தில் உள்ளது. குசராத்தில் உள்ள முக்கிய ஈரநிலங்களில் இதுவும் ஒன்றாகும். தொல் ஏரியைச் சுற்றி தொல் ஏரி பறவைகள் சரணாலயம் அமைந்துள்ளது. புலம் பெயர்ந்து வரும் பறவைகளின் புகலிடமாகவும் இச்சரணாலயம் உள்ளது. 1988 ஆம் ஆண்டு இயற்றப்பட்ட இந்திய வன விலங்கு பாதுகாப்பு சட்டத்தின் படியும் 1972 ஆம் ஆண்டு சட்டம் பிரிவு 18 இன் கீழும் இது சரணாலயமாக அறிவிக்கப்பட்டது. 2001 ஆம் ஆண்டு இந்த ஏரியானது ராம்சர் தலமாக அறிவிக்கப்பட்டது. இத்தலம் 6.49 எக்டேர் பரப்பளவைக் கொண்டது. மற்றும் 2013 ஆம் ஆண்டு 0.308 கி.மீ முதல் 2.244 கி.மீ வரை பல்வேறு இடங்களில் நீண்டுள்ள இதன் சுற்றியுள்ள பகுதிகள் சுற்றுச்சூழல் உணர்திறன் மண்டலமாக அறிவிக்கப்பட்டன.  
## பறவையினங்கள்
இச்சரணாலயமானது பறவைகள் மத்திய ஆசியாவிற்கு செல்லக்கூடிய பறக்கும் பாதையில் அமைந்துள்ளது. 320 வகைகளுக்கும் மேற்பட்ட பறவை இனங்கள் இங்கு வந்துச் செல்கின்றன. இதில் 30 எண்ணிக்கைக்கும் மேற்பட்ட பறவைகள் அழிந்து வரக்கூடிய நீர்ப்பறவை இனங்கள் அடங்கும்.  

- மிகவும் ஆபத்தான நிலையில் உள்ள வெண்முதுகுக் கழுகு மற்றும் சோசியல் லேப்விங் பறவை:
- பாதிக்கப்டக்கூடிய சாரசு கொக்கு, களியன் மற்றும் சிறிய வெள்ளை முன் வாத்து.
- ஆர்க்டிக்கு மற்றும் சைபீரியாவிலிருந்து வந்த சிவப்பு மார்பு வாத்தும் சரணாலயத்தில் காணப்படுகின்றன.

## சிக்கல்கள்
இச்சரணாலயத்தின் புகழ் மக்களிடையே பரவி வருவதால் நாள்தோறும் பறவை பிரியர்கள் மற்றும் சுற்றுலாப் பயணிகள் வந்தபடி உள்ளனர். இவர்களின் வசதிக்காக ஏரியைச் சுற்றியுள்ள பகுதிகளில் சட்டவிரோத உணவகங்கள் உருவாகியுள்ளன். அவைகள் கழிவு நீரை வெளியேற்றுகின்றன. இப்பகுதியைச் சுற்றி புதிதாக கட்டப்பட்ட வீட்டுவசதி சங்கங்களும் சரியான கழிவு நீர் வலையமைப்பு இல்லாததால் அனைத்தும் ஏரியில் கலந்து ஏரியை மாசுசுபடுத்துகின்றன.
# செங்கல்லூர்


**செங்கல்லூர்** (*Chengallur*) என்பது கேரளத்தின் திருவனந்தபுரத்தில் உள்ள பூஜப்புரத்திற்கு அருகிலுள்ள ஒரு பகுதியாகும். இங்கு புகழ்பெற்ற செங்கல்லூர் சிவன் கோயில் அமைந்துள்ளது. இந்த கோயில் சிவபெருமானுக்காக கட்டப்பட்டது. இந்த கோயில் அங்குள்ள முருகனிடம் வேண்டி நேர்ச்சை கடனுக்காக தீக்கங்குகளில் நடந்து செல்லும் *தீக்காவடி* பிரபலமானது.  

பிரபல மலையாள ஆளுமைகளான இசையமைப்பாளர் எம். ஜெயசந்திரன் மற்றும் நடிகர் மற்றும் தயாரிப்பாளர் பிருத்விராஜ் ஆகியோரின் வீடுகள் செங்கல்லூரில் உள்ளன.
# நவாப்கஞ்சு பறவைகள் சரணாலயம்



**நவாப்கஞ்சு பறவைகள் சரணாலயம்** (*Nawabganj Bird Sanctuary*) இந்தியாவின் உத்தரப் பிரதேசத்தில் உள்ள கான்பூர்-இலக்னோ நெடுஞ்சாலையில் உன்னாவு மாவட்டத்தில் அமைந்துள்ளது. சாகித் சந்திர சேக்கர் ஆசாத்து பறவைகள் சரணாலயம் என்று 2015 ஆம் ஆண்டில் மறுபெயரிடப்பட்டது. நவாப்கஞ்சு பறவைகள் சரணாலயம் ஓர் ஏரியும் அதை சுற்றியுள்ள இயற்கைச் சூழலும் கொண்டதாகும். வட இந்தியாவில் காணப்படும் பல ஈரநிலங்களில் இதுவும் ஒன்றாகும். இந்த சரணாலயம், பெரும்பாலும் விடுதலை பெற்ற நாடுகளின் பொதுநலவாயம் (அல்லது முன்னாள் சோவியத் சோசலிச குடியரசுகளின் ஒன்றியம்) நாடுகளிலிருந்து வரும் 250 வகையான புலம்பெயர்ந்த பறவைகளுக்கு பாதுகாப்பை வழங்குகிறது. ஆனால் 1990 ஆம் ஆண்டுகளில் இருந்து இந்த எண்ணிக்கை குறைந்து வருகிறது. பெரும்பாலானவை இமாச்சலப் பிரதேசம் மற்றும் இராசத்தானின் புதிய பகுதிகளுக்கு இடம்பெயர்ந்துள்ளன. இந்த சரணாலயத்தில் ஒரு மான் பூங்கா, கண்காணிப்பு கோபுரங்கள் மற்றும் படகுகள் உள்ளன.  

## பறவைகள்
நவாப்கஞ்சு பறவைகள் சரணாலயத்தில் தாயகப் பறவைகளும் புலம்பெயர்ந்த பறவைகள் கலவையாக உள்ளன. குளிர்காலத்தில் திபெத்து, சீனா, ஐரோப்பா மற்றும் சைபீரியாவிலிருந்து இமயமலை முழுவதும் பறவைகள் இடம்பெயர்கின்றன. இந்தப் பறவைகளில் சில 5000 கி.மீ.தொலைவுக்கும் மேல் 8500 மீட்டர் உயரத்திற்கு மேல் பறந்து இங்கு வருகின்றன. சாம்பல் நிற வாத்து, ஊசிவால் வாத்து, குள்ளத்தாரா, செங்களியன், கருவால் வாத்து, காட்டு வாத்து, நாமக்கோழி போன்றவை பருவத்தில் இடம்பெயரும் முக்கிய பறவைகளில் சிலவாகும். சாரசு கொக்கு, மயில், இந்திய வெள்ளை அரிவாள் மூக்கன், சிறு முக்குளிப்பான், சிறிய சீழ்க்கைச்சிரவி, நத்தை குத்தி நாரை, வெண்கழுத்து நாரை, நீளவால் தாழைக்கோழி, கருப்புத் தாமரைக்கோழி, ஆலா, பிணந்தின்னிக் கழுகு, புறா, இரட்டைவால் குருவி, பனங்காடை, பஞ்சுருட்டான் (குடும்பம்) போன்றவை இங்குள்ள உள்ளூர் பறவைகளில் சிலவாகும்.  

## ஊர்வன
இந்த சரணாலயத்தில் காணப்படும் முக்கிய ஊர்வன விலங்குகள் நாகப்பாம்பு, விரியன் பாம்பு, பங்கராசு, எலிப்பாம்பு மற்றும் நீர்ப்பாம்புகள் ஆகியனவாகும்.  

## மான் பூங்கா
சரணாலயத்தின் அருகே மான்களுக்கான ஒரு சிறிய பூங்கா நிறுவப்பட்டுள்ளது. பூங்காவில் புள்ளி மான்கள் மற்றும் குரைக்கும் மான்கள் உள்ளன. இது சரணாலயத்தின் முக்கிய ஈர்ப்புகளில் ஒன்றாகும்.  

## விருந்தோம்பல்
சரணாலயத்திற்குள் படுக்கை வசதி மற்றும் தங்குமிட வசதியுடன் கூடிய விருந்தினர் மாளிகை, ஓர் உணவகம் மற்றும் குழந்தைகள் பூங்கா ஆகியவை உள்ளன.  

## படக் காட்சியகம்
# அஜய் குமார் குசுவாகா


**அஜய் குமார்** என்பவர் **அஜய் குசுவாகா** (*Ajay Kumar Kushwaha*) என்றும் அழைக்கப்படுகிறார். இவர் ஓர் இந்திய அரசியல்வாதியும், பீகார் சட்டமன்றத்தில் இந்திய பொதுவுடமைக் கட்சியின் சட்டமன்ற உறுப்பினரும் ஆவார். இவர் 2020, 2025 பீகார் மாநில சட்டமன்றத் தேர்தல்களில் விபூதிப்பூர் சட்டமன்றத் தொகுதியிலிருந்து பீகார் சட்டமன்ற உறுப்பினராகத் தேர்ந்தெடுக்கப்பட்டார். 2020 பீகார் சட்டப்பேரவை தேர்தலில், ஐக்கிய ஜனதா தளத்தின் இராம் பாலக் சிங்கினை 40,496 வாக்குகள் வித்தியாசத்தில் தோற்கடித்தார்.  

## வாழ்க்கை
அஜய், யோகேந்திர சிங் குசுவாகாவின் மகன் ஆவார். 1993ஆம் ஆண்டில் சமசுதிபூர் கல்லூரியில் முதுகலைப் பட்டம் பெற்றார்.  

### 2020 பீகார் மாநில சட்டப்பேரவைத் தேர்தல்
அஜய் குமார் பீகாரின் மிதிலா பிராந்தியம் மற்றும் சமசுதிபூர் மாவட்டத்தில் உள்ள விபூதிப்பூர் சட்டமன்றத் தொகுதியில் இந்தியப் பொதுவுடமைக் கட்சியின் சார்பில் போட்டியிட்டு வெற்றி பெற்றார்.  

### 2025 தேர்தல்
அஜய் இரண்டாவது முறையாக விபூதிப்பூர் சட்டமன்றத் தொகுதியில் இந்தியப் பொதுவுடமைக் கட்சியின் சார்பில் போட்டியிட்டு வெற்றி பெற்றார்
# பழங்குடியினர் கெளரவ நாள்

சிலை. நபேந்து சென் என்பவரால் நிறுவப்பட்டது. நயா மோர், பொக்காரோ இரும்பு உருக்காலை நகரம், சார்க்கண்டு]]  
**பழங்குடியினர் கெளரவ நாள்** (*Janjatiya Gaurav Divas*) இந்திய அரசால் நவம்பர் 15 அன்று கொண்டாடப்படும் ஒரு சிறப்பு நாளாகும். இந்தியாவின் பழங்குடியினர் நாட்டிற்குச் செய்த மிகப்பெரிய பங்களிப்பையும் அவர்களின் தன்னலமற்ற போராட்டங்களையும் கௌரவிப்பதற்காக அறிவிக்கப்பட்டது. இந்நாள் சன்சாதிய கௌரவ் திவாசு என்ற பெயராலும் அறியப்படுகிறது.  

பழங்குடி சுதந்திரப் போராட்ட வீரர்களின் பங்களிப்பை நினைவுகூரும் வகையில் நவம்பர் மாதம் 15 ஆம் தேதியை பழங்குடியினர் கெளரவ நாளாகக் கொண்டாட இந்திய அமைச்சரவை அங்கீகரித்தது. 2021 நவம்பர் 10 அன்று நடைபெற்ற மத்திய அமைச்சரவைக் கூட்டத்தில், இந்திய சுதந்திரத்தின் 75 ஆவது ஆண்டு நிறைவினை, ஆண்டு முழுவதும் கொண்டாடப்படும் ஒரு பகுதியாக இம்முடிவு எடுக்கப்பட்டது. நவம்பர் 15 என்பது சிறந்த பழங்குடி வீரர் பிர்சா முண்டாவின் பிறந்தநாள் ஆகும்.
# பியூபோர்ட் போர் (1945)



**பியூபோர்ட் போர்** (ஆங்கிலம்: *Battle of Beaufort*; மலாய்: *Pertempuran Beaufort*) என்பது இரண்டாம் உலகப் போரின் போது சப்பானிய கட்டுப்பாட்டில் இருந்த வடக்கு போர்னியோ (பின்னர் சபா) பகுதியில், 26 - 28 சூன் 1945-ஆம் திகதிகளில் நடந்த போரைக் குறிப்பிடுவதாகும். இது இரண்டாம் உலகப் போர் தொடரின் ஒரு தொகுதியான பசிபிக் போர்; போர்னியோ போர் ஆகிய போர்களின் ஒரு பகுதியாக அறியப்படுகிறது. வடக்கு போர்னியோவை மீட்டு எடுப்பதற்கான நேச நாடுகளின் முயற்சிகளில் ஒரு பகுதியாகவும் இந்தப் போர் அமைந்தது.  

ஏறக்குறைய 800 - 1,000 அரச சப்பானிய இராணுவ வீரர்கள் கொண்ட ஒரு படைப் பிரிவின் கட்டுப்பாட்டில் இருந்த பியூபோர்ட் நகரத்தை இரண்டு ஆத்திரேலிய காலாட்படை பிரிவுகள் 28 சூன் 1945-ஆம் திகதி மீட்டு எடுத்தன.  

அதற்கு முன்பு அங்கு பல நாட்கள் கடுமையான சண்டை நடந்தது. பின்னர் அரச சப்பானிய இராணுவ வீரர்கள் சூன் 29, 1945 அன்று பின்வாங்கத் தொடங்கினர். பின்வாங்கும்போது, ​​அவர்கள் தாக்கப்பட்டு பலத்த உயிரிழப்புகளைச் சந்தித்தனர்.  

## முக்கிய விவரங்கள்
- காலம்: சூன் 26–28, 1945
- இடம்: வடக்கு போர்னியோ; பியூபோர்ட் நகரம் (தற்போது சபா, மலேசியா)
- தரப்பு: ஆத்திரேலிய வீரர்கள் (இரண்டு படைப் பிரிவுகள்); சப்பானியர் (800–1,000 வீரர்கள்)
- விளைவு: நேச நாடுகள் வெற்றி

### தாக்குதல்

போர்னியோ போரின் இறுதி மாதங்களில் வடக்கு போர்னியோவைக் கட்டுப்பாட்டில் கொண்டுவர நேச நாடுகள் (பெரும்பாலும் ஆத்திரேலியப் படைகள்) மேற்கொண்ட ஒரு பெரிய திட்டத்தின் ஒரு பகுதியாக இந்தப் போர் அமைந்தது. பியூபோர்ட்டைக் கைப்பற்றுவது முக்கியமான இலக்காக இருந்தது. ஏனெனில் அந்த நகரம் ஒரு முக்கிய தொடருந்து சந்திப்பில் அமைந்திருந்தது.  

ஆத்திரேலியர்கள் தங்களின் பொருட்களையும் போர்ப் படைகளையும் உள்நாட்டிற்குள் கொண்டு செல்ல பியூபோர்ட் நகரம் உத்திசார் இலக்காக இருந்தது. இந்த நகரத்தின் மீது ஆத்திரேலியர்கள் தாக்குதல் நடத்திய போது அரச சப்பானிய வீரர்கள் பியூபோர்ட் நகரத்தை நீண்ட காலம் தற்காப்பில் வைத்திருக்க முயற்சிகள் செய்தனர். அவர்களின் மற்ற பிரிவுகள் கடலோரப் பகுதிகளிலிருந்து தப்பிக்கும் வகையில் அந்த முயற்சி மேற்கொள்ளப்பட்டது.  

### பாப்பார் நகரம் மீட்பு

பியூபோர்ட் புறநகர்ப் பகுதியின் அடர்ந்த காடுகள் மற்றும் சதுப்பு நிலங்கள் போன்றவை; உட்புற இடங்களுக்குச் செல்வதைக் கடினமாக்கியதால், ஆத்திரேலிய வீரர்கள் தொடருந்து ஒற்றைப் பாதை வழியாகவும்; பெடாஸ் ஆற்றின் வழியாகவும் பியூபோர்ட் நகரத்தை நோக்கி நகர்ந்தனர். சப்பானியர்களுக்கு இயந்திரத் துப்பாக்கிகள் கொண்ட வலுவான தற்காப்பு அமைப்புகள் இருந்தன. ஆத்திரேலியர்கள் அடர்ந்த காடுகளில் முன்னேறும்போது கடுமையான சண்டைகள் நடந்தன. சூன் 28-ஆம் தேதி, 81 அரச சப்பானிய வீரர்கள் கொல்லப்பட்டனர்.  

1945 சூன் 29-ஆம் தேதி, ஆத்திரேலியர்கள் பியூபோர்ட் நகரத்தைக் கைப்பற்றினர். அன்றைய நாள் முழுவதும் துப்புரவுப் பணிகள் மேற்கொள்ளப்பட்டன. பியூபோர்ட் நகரம் கைப்பற்றப்பட்ட பின்னர், வெஸ்டன்-பியூபோர்ட் தொடருந்து வழித்தடமும் திறக்கப்பட்டது. 1945 சூலை 12-ஆம் தேதி, பாப்பார் நகரமும் சப்பானியர்களிடம் இருந்து மீடகப்பட்டது.  

வடக்கு போர்னியோவில் நடந்த பியூபோர்ட் போர் ஆகத்து 1945 சூன் மாத இறுதியில் முற்றுப் பெற்றது. **பியூபோர்ட் போர்** தான் வடக்கு போர்னியோவில் நடந்த கடைசிப் பெரிய போராக இருந்தது. இருப்பினும், ஆகத்து 1945-இல் போர்னியோ போர் முடியும் வரை ஆங்காங்கே சிறிய அளவிலான சண்டைகள் தொடர்ந்தன. போர்னியோ போரின் தொடர்ச்சியில், 1945 சூலை 1-ஆம் தேதி, ஆத்திரேலிய 7-ஆவது காலாட் படைப்பிரிவு போர்னியோவின் கிழக்கு கடற்கரையில் உள்ள பாலிக்பாப்பானில் தரையிறங்கியது. அதன் பின்னர் அங்கு பாலிக்பாப்பான் போர் *(Battle of Balikpapan)* தொடங்கியது.
# கடல் ஞாயிறு



**கடல் ஞாயிறு** (*Sea Sunday*) என்பது கப்பல் மாலுமிகள், மீனவர்கள், துறைமுக தொழிலாளர்கள், கடற்படையினர் போன்ற கடலில் பணிபுரிபவர்களின் சேவையை மதித்து நினைவுகூரப்படும் ஒரு சிறப்பு நாளாகும். ஆண்டுதோறும் சூலை மாதத்தில் வரும் இரண்டாவது ஞாயிற்றுக்கிழமையில் இந்நாள் கொண்டாடப்படுகிறது. உலகளாவிய பல கிறித்தவ தேவாலயங்கள், இந்த நாளை சிறப்பாகக் கொண்டாடுகின்றன. கடலோடிகளின் குடும்பத்தினரை நினைவுகூர்ந்து பிரார்த்தனை செய்வதற்கும் அவர்களின் வாழ்க்கை மற்றும் பணிக்கு நன்றி செலுத்துவதற்கும் இந்நாளை ஒதுக்கி வைக்கின்றன. கடலோர மற்றும் கப்பல் தொழில் தொடர்புடைய மாலுமிகள் சங்கம், சிடெல்லா மேரிசு அற்க்கட்டளை போன்ற அமைப்புகள் இதில் பங்கேற்கின்றன. கடலில் பணிபுரிபவர்களின் உயிர் ஆபத்தான தொழிலுக்கு நன்றி தெரிவித்தல், அவர்கள் சந்திக்கும் அபாயங்கள், தனிமை, மன அழுத்தம் போன்ற சவால்களை உலகிற்கு எடுத்துக்கூறுதல், அவர்களுக்கும் அவர்களின் குடும்பத்திற்கும் ஆதரவு, நிதி உதவி, மற்றும் வாழ்த்துகள் வழங்குதல் போன்ற பல்வேறு நடவடிக்கைகள் இந்நாளில் முன்னெடுக்கப்படுகின்றன.  

## மத அமைப்புகள்
கடற்படையினருக்கான தூதுக்குழு மற்றும் மாலுமிகள் சங்கத்தால் கடல் ஞாயிறு நாள் ஆதரிக்கப்படுகிறது. உலகெங்கிலும் உள்ள பல தேவாலயங்கள், உலகெங்கிலும் உள்ள கடற்படையினரின் பணியை ஆதரிப்பதற்காக கொண்டாட்டங்கள், சேவைகள் மற்றும் சேகரிப்புகளை நடத்துகின்றன.  

கத்தோலிக்க திருச்சபையில், கடல் ஞாயிறு சிடெல்லா மாரிசு அறக்கட்டளையால் ஆதரிக்கப்படுகிறது. கத்தோலிக்க கடல் ஞாயிறு திருப்பலியின் போது இரண்டாவது தொகுப்பு நடத்தப்படுகிறது, இதில் திரட்டப்படும் அனைத்து நிதியும் சிடெல்லா மாரிசு அறக்கட்டளைக்கு அதன் பணிகளை ஆதரிக்க செல்கிறது. இது ஓர் நினைவு நாள். பிரார்த்தனை மற்றும் கொண்டாட்டத்திற்கான நாள். ஆண்டு முழுவதும் அயராது உழைத்து நமக்கு அடிக்கடி தேவைப்படும் பொருட்களைக் கொண்டு வரும் கடற்படையினரைப் பற்றி சிந்திக்கவும் நன்றி தெரிவிக்கவும் ஒரு வாய்ப்பளிக்கும் நாள் என்று கருதப்படுகிறது.  

## மத வளங்கள்
இந்த மூன்று நிறுவனங்களும் தங்கள் வருடாந்திர கடல் ஞாயிறு பிரச்சாரங்களுக்காக தேவாலயம் மற்றும் நிதி திரட்டும் வளங்களை உருவாக்கி, அந்தந்த தேவாலயங்கள் கடல் ஞாயிறு என்பதைப் புரிந்துகொண்டு கொண்டாட உதவுகின்றன.
# சிச்சோண்டி பாட்டீல்



**சிச்சோண்டி பாட்டீல்** *(Chichondi Patil)* என்பது இந்தியாவின் மகாராட்டிர மாநிலத்தில், அகமதுநகர் மற்றும் பீட் மாவட்டத்திற்கு இடையில் அமைந்துள்ள ஓர் எல்லை கிராமமாகும். இக்கிராமம் வெப்பமும் வறண்ட காலநிலையும் கொண்டுள்ளது. முட்கள் நிறைந்த இலையுதிர் தாவரங்கள் இங்கு நிறைந்துள்ளன. கிராமத்தின் அடையாள எண் 558115 ஆகும். சூன் முதல் செப்டம்பர் வரையிலான மாதங்களில் பெய்யும் பருவமழையை நம்பியே இங்கு விவசாயம் நடைபெறுகிறது. கிராம மக்களின் வாழ்வாதாரமாக விளங்குவது விவசாயம், கால்நடை வளர்ப்பு, சிறு அளவிலான உற்பத்தி மற்றும் சேவைத் துறை ஆகியைவயாகும்.  

2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின் படி சிச்சோண்டி பாட்டீல் கிராமத்தில் 1364 வீடுகளில் 6147 பேர் வசித்தனர்.  

கிராமத்தைச் சுற்றிலும் பழைய கோட்டையின் தடயங்களைக் காணலாம். டேரா பகுதியில் உள்ள 2 கோட்டை சுவர் வாயில்களின் எச்சங்களை அங்குள்ள புதிய ஆங்கிலப் பள்ளியின் மைதானத்தில் காணலாம். பாட்டீல் பாதையில் உள்ள சிறிய கோட்டை போன்ற அமைப்பு ஒரு முக்கியமான இடமாகும். தற்போது கோட்டையானது மிகவும் சேதமடைந்து வருகிறது.
# டேவிட் சில்வா



**டேவிட் சில்வா** (*David Silva*) அங்கோலா நாட்டைச் சேர்ந்த சதுரங்க வீரராவார். 1998 ஆம் ஆண்டில் இவர் பிறந்தார். பிடே அமைப்பு 2015 ஆம் ஆண்டு டேவிட் சில்வாவிற்கு பன்னாட்டு சதுரங்க மாசுட்டர் என்ற பட்டத்தை வழங்கியது.  

## சதுரங்க வாழ்க்கை
2018 ஆம் ஆன்டு சூலை மாதத்தில் இவர் சி.ஐ.வி அழைப்பிதழ் சதுரங்கப் போட்டியில் விளையாடினார். இது ஒரு விரைவு வான மற்றும் அதிவிரைவு ஆட்டப் பகுதியைக் கொண்டிருந்தது. இவர் விரைவு சதுரங்கப் போட்டியில் 7 ஆவது இடத்தைப் பிடித்தார். அதிவிரைவு சதுரங்கப் போட்டியில் இரண்டாம் இடத்தைப் பிடித்தார்.  

2024 ஆம் ஆண்டு மார்ச்சு மாதத்தில் ஆப்பிரிக்க சதுரங்க வாகையாளர் போட்டியில் விளையாடி 4 ஆவது இடத்தைப் பிடித்தார்.  

ஒலிம்பியாடு தகுதிச் சுற்றுகளில் ஒன்றின் மூலம் வெற்றி பெற்று 2025 சதுரங்க உலகக் கோப்பைக்குத் தகுதி பெற்றார். முதல் சுற்றில் டேவிட் அன்டன் குய்சாரோவால் தோற்கடிக்கப்பட்டார்.
# யூகலிப்டசு



யூகலிப்டசு என்பது மிர்டேசியே குடும்பத்தில் 700க்கும் மேற்பட்ட பூக்கும் தாவர இனங்களைக் கொண்ட ஒரு இனமாகும்.யூகலிப்டசு இனத்தில் உள்ள தாவரங்கள் மென்மையான, நார்ச்சத்து, கடினமான அல்லது சரம் போன்ற பட்டைகளையும் எண்ணெய் சுரப்பிகளைக் கொண்ட இலைகளையும் கொண்டுள்ளன. யூகலிப்டசின் பெரும்பாலான இனங்கள் ஆஸ்திரேலியாவை பூர்வீகமாகக் கொண்டவை, மேலும் ஒவ்வொரு மாநிலத்திலும் பிரதேசத்திலும் பிரதிநிதித்துவ இனங்கள் உள்ளன. ஆஸ்திரேலிய காடுகளில் முக்கால்வாசி யூகலிப்ட் காடுகள். பல யூகலிப்ட் இனங்கள் காட்டுத்தீக்கு ஏற்றவாறு மாறிவிட்டன, தீக்குப் பிறகு மீண்டும் வளர முடிகிறது, அல்லது தீயில் இருந்து தப்பிக்கும் விதைகளைக் கொண்டுள்ளன.  

சில இனங்கள் ஆஸ்திரேலியாவின் வடக்கே உள்ள தீவுகளுக்கு சொந்தமானவை, மேலும் ஒரு சிறிய எண்ணிக்கையிலானவை கண்டத்திற்கு வெளியே மட்டுமே காணப்படுகின்றன. யூகலிப்ட்கள் வேகமாக வளரும் தன்மை, மதிப்புமிக்க மரம் அல்லது கூழ் மரம், தேன் உற்பத்தி அல்லது அத்தியாவசிய எண்ணெய்களுக்குப் பயன்படுத்தப்படலாம் என்பதால் பல நாடுகளில் தோட்டங்களில் வளர்க்கப்படுகின்றன. இருப்பினும், சில நாடுகளில், அவற்றின் அதிக எரியக்கூடிய தன்மை காரணமாக காட்டுத் தீ ஏற்படும் அபாயம் காரணமாக அவை அகற்றப்பட்டுள்ளன.
# மகர்நோன்புச்சாவடி வெங்கடசுப்பய்யர்

அகுமதுகுல **மகர்நோன்புச்சாவடி வெங்கடசுப்பையா** (*Manambuchavadi Venkatasubbayyar*; 1803-1862) என்பவர் கருநாடக இசைப் பாடகரும் இசையமைப்பாளரும் ஆவார். இவர் அமசத்வானி ராகத்தில் வர்ணம் ஜலஜாக்சியை இயற்றினார். இவர் புகழ்பெற்ற இசையமைப்பாளர் தியாகராஜரின் உறவினரும் நேரடி மாணவரும் ஆவார். இவர் ஒரு திறமையான பாடகரும் புகழ்பெற்ற ஆசிரியராகவும் இருந்தார். இவர் தெலுங்கு, சமசுகிருதத்தில் அறிஞராக இருந்தார். இவர் தெலுங்கு மொழியில் இசையமைத்தார்.  

வெங்கடசுப்பையா தமிழ்நாட்டின் தஞ்சாவூர் மாவட்டத்தில் உள்ள மகர்நோன்புச்சாவடியில் பிறந்தார். இவர் தனது வாழ்க்கையின் பெரும்பகுதியை தியாகராஜாவுடன் கழித்தார். மேலும் அவரது பல பாடல்களைப் பாதுகாக்க உதவினார்.  

வெங்கடசுப்பைய்யாவின் மாணவர்களில் ஐந்து பேர், மகா வைத்தியநாதயர், பட்டணம் சுப்பிரமணியன் ஐயர், சரபா சாசுதிரி, தியாகராஜா (சிறந்த இசையமைப்பாளர் தியாகராஜரின் பேரன்) மற்றும் பிடில் வெங்கோப ராவ் ஆகியோர். இவர்கள் பின்னர் புகழ்பெற்ற இசையமைப்பாளர்கள்/இசைக்கலைஞர்களாக விளங்கினர். மேலும், தியாகராஜரின் பாடல்களை ஆந்திராவுக்கு எடுத்துச் சென்ற சுசர்லா தட்சிணமூர்த்தி சாசுதிரிக்கும் இவர் கற்பித்தார். வெங்கடசுப்பைய்யாவின் பாடல்களில் முத்திரை வெங்கடேசனைக் கொண்டிருந்தது.
# பட்டாபிராமையா

**பட்டாபிராமையா** (*Pattabhiramayya*) பத்தொன்பதாம் நூற்றாண்டின் கருநாடக இசை இசையமைப்பாளர் ஆவார். இவர் தமிழ், தெலுங்கு, கன்னட மொழிகளில் இசையமைத்துள்ளார். இவர் இந்தியாவில் தமிழ்நாட்டில் கும்பகோணம் அருகே உள்ள திருப்பனாந்தாளில் பிறந்தார்.  

பட்டாபிராமையா, காதல் இயல்புடைய ஜாவலி பாணியில் பல பாடல்களை இயற்றியுள்ளார். இவர் *கர்பபுரிசா*வினை தனது முத்திரைகளில் ஒன்றாக பயன்படுத்தினார்.
# திருவாரூர் இராமசாமி பிள்ளை

**இராமசாமி பிள்ளை** (*Ramaswami Pillai*: 1798–1852) என்பவர் இந்திய கருநாடக இசையமைப்பாளர் ஆவார். இவர் தமிழ்நாட்டில் திருவாரூரில் உள்ள தியாகராசர் கோயிலுடன் தொடர்புடைய நயனார் அடியார் குடும்பத்தைச் சேர்ந்த கமலா தியகேசம் பிள்ளை மற்றும் வசந்தம்மாள் ஆகியோருக்கு மகனாகத் திருவாரூரில் பிறந்தார். இராமசாமி பிள்ளை இசையமைப்பாளராகவும், ஐந்து மொழியியலாளராகவும் தேர்ச்சிப்பெற்றார். வைதீசுவரன் கோயில் பனிக்குப் பின் ஓய்வு பெற்றார். இங்கு இவர் தனது வாழ்க்கையின் கடைசி நாட்களைக் கழித்தார். இவர் 53 வயது வரை வாழ்ந்தார். இவரது சகோதரி சரசுவதியும் ஒரு திறமையான இசைக்கலைஞராக இருந்தார். இவர் வீணைக் கலைஞராகவும் பாடகியாகவும் இருந்தார்.  

## படைப்புகள்
இராமசாமி பிள்ளை வர்ணம் மற்றும் கீர்த்தி உட்பட சுமார் 52 பாடல்களை இயற்றியுள்ளார். மேலும் இவரது முத்திரை வேதபுரி அல்லது வேதபுரிசாவாக இருந்தது. இது வைத்தீசுவரன் கோயிலின் பெயர்களில் ஒன்றின் பெயரால் இருந்தது. இவரது சில படைப்புகள் பின்வருமாறு:  

- *வனிதா நின்னே (வர்ணம்) -பைரவி*
- *ரூபமு ஜூச்சி (வர்ணம்-அனுமந்தோடி) (இசையமைப்பானது இராமசாமி பிள்ளையா அல்லது முத்துசாமி தீட்சிதரா என்பது குறித்து குழப்பம் உள்ளது*
- *ஜகதீசுவரி கிருபாய்-மோகனம்*
- *எக்கலத்திலம்-பூர்விகல்யாணி*
- *நா மீதா-சவுராஷ்டிரா*
- *ஸ்ரீ காமாக்ஷி கடாக்சி-வசந்தா*
- *இது நல்லா சமயம-கல்யாணி*
# தருமபுரி சுப்பராயர்

**தருமபுரி ஜவாலி சுப்பராயர்** (*Dharmapuri Jaavali Subbarayar*) கருநாடக சங்கீத இசையமைப்பாளர் ஆவார். 19ஆம் நூற்றாண்டில் வாழ்ந்த இவர் தெலுங்கு மொழியில் இசையமைத்துள்ளார். இவர் தனது பிறந்த ஊரான *தருமபுரி* பெயரில் *முத்திரை* ஒன்றை உருவாக்கியுள்ளார்.  

## தொகுப்புகள்
| *பருலன்னா மட்டா* | காபி | ஆதி. | ஜவாலி | தெலுங்கு |  |
| --- | --- | --- | --- | --- | --- |
| *சகி பிரனா* | செஞ்சுருட்டி | ஆதி. | ஜவாலி | தெலுங்கு |  |
| *எம். அருபாரி* | காமாஸ் | ஆதி. | ஜவாலி | தெலுங்கு |  |
| *கொம்மரோ வனிகந்தா பிகுவே* | காமாஸ் | ஆதி. | ஜவாலி | தெலுங்கு | } |
# சு. ராஜரத்தினம்



## சு. ராஜரத்தினம்

இவர் 1994 ஆம் ஆண்டுக்கான இந்திய அரசின் **அர்ஜுனா விருது** பெற்றவர். தமிழ்நாட்டைச் சேர்ந்த முதல் கபடி வீரருக்கு வழங்கப்பட்ட அர்ஜுனா விருதாக ஊடகங்கள் குறிப்பிடுகின்றன.  

2025 ஆம் ஆண்டு வெளியான *பைசன் காலாமாடன்* திரைப்படம் ராஜரத்தினத்தின் வாழ்க்கை, குறிப்பாக 1994 இந்தியா–பாகிஸ்தான் கபடி போட்டியின் உண்மை சம்பவங்களை வெளிப்படுத்தியது.  

## ஆரம்ப வாழ்க்கை
ராஜரத்தினம் கன்னியாகுமரி மாவட்டம் கணபதிபுரம் கிராமத்தைச் சேர்ந்தவர். சிறுவயதில் மண் மைதானங்களில் காலணியில்லாமல் விளையாடியவர்; இது அவரின் துரிதம், கால்பணி மற்றும் மண்-மைதான கபடி அனுபவத்தை வடிவமைத்தது.  

## விளையாட்டு வாழ்க்கை

### உள்நாட்டு விளையாட்டு
- 1980–1984 – தமிழ்நாடு ஆண்கள் கபடி அணியின் கேப்டன்
- 1984–1993 – இந்திய ரெயில்வே (ICF) அணியில் முக்கிய வீரர்
- தமிழ்நாடு அணியின் பல தேசிய வெற்றிகளில் பங்கு
- மண் மைதானங்களில் விளையாடிய திறனுக்காக “கபடியின் பைசன்” என ஊடகங்கள் அழைத்தன.
- 1994 – ஹிரோஷிமா ஆசிய விளையாட்டுகள் – இந்திய அணி கேப்டன்; 42–20 என்ற கணக்கில் பாகிஸ்தானை வென்றது.

1994 ஆசிய விளையாட்டில் நடைபெற்ற முதல் போட்டி 19–19 என்ற நிலையில் நிறுத்தப்பட்டபின் மறுபோட்டி நடைபெற்றது; அதில் இந்தியா பெரும் வித்தியாசத்தில் வென்றது என அவர் கூறியுள்ளார்.  
- தமிழ்நாட்டில் இளம் வீரர்களுக்கு தொடர்ந்து பயிற்சி அளிக்கிறார்.
- 2024 டிடி தமிழ் நிகழ்ச்சியில் அவரது பயிற்சி முறைகள் பதிவு செய்யப்பட்டன.

### 2018 AKFI தேர்வு விவகாரம்
2018-ல் தேசிய அணித் தேர்வில் முறைகேடு நடந்ததாக தாக்கல் செய்யப்பட்ட வழக்கில், முன்னாள் வீரர் ராஜரத்தினமும் இணைந்திருந்தார். இதை *The Times of India* செய்தி வெளிப்படுத்தியது.  

## விருதுகள்
- **அர்ஜுனா விருது** – 1994
- **ஆசிய விளையாட்டுத் தங்கம்** – 1990, 1994

## பாராட்டு
ராஜரத்தினம் இந்திய கபடி விளையாட்டு முன்னேற்றத்தில் ஒரு முக்கிய தூணாகக் கருதப்படுகிறார். 1990 & 1994 ஆசிய விளையாட்டுகளில் இந்தியாவின் ஆதிக்கத்தை உருவாக்கிய ஆரம்பத்தள வீரர்களில் ஒருவராக ஊடகங்கள் அவரை வர்ணிக்கின்றன.  

## பொதுக் கலாச்சாரம்
*பைசன் காலாமாடன்* (2025) திரைப்படம், 1994 இந்தியா–பாகிஸ்தான் கபடி போட்டியின் உண்மை சம்பவங்களை அடிப்படையாகக் கொண்டது; இதில் ராஜரத்தினத்தின் வாழ்க்கை மற்றும் வெற்றிகள் முக்கிய ஆதாரமாக பயன்படுத்தப்பட்டன.
# தங்கமணி


**தங்கமணி** (பிறப்பு: 1925) என்பவர் தமிழ்நாட்டைச் சேர்ந்த ஒரு தமிழ் எழுத்தாளராவார். இவர் நூற்றுக்கும் மேற்பட்ட சிறுவர் இலக்கிய நூல்களைப் படைத்துள்ளார். 1947 முதல் 1988 வரை வெளியான அனைத்து சிறார் இதழ்களிலும் இவரது படைப்புகள் வெளியாகியுள்ளன. இவர் 211 சிறார் இலக்கிய நூல்களை எழுதியதாக அறியப்படுகிறது.  

## வாழ்க்கை குறிப்பு
தங்கமணி 1925 ஆம் ஆண்டு சென்னையில் வாடவூர் மு. தங்கவேலர், புதுவை சூடாமணி அம்மாள் இணையருக்கு மகனாகப் பிறந்தார். இவரின் தந்தை சென்னைத் துறைமுகப் பகுதியில் உள்ள தானியக்கிடங்கில் பணியாற்றிவந்தார். சென்னை துறைமுகப் பகுதியில் பிரித்தானியர் உருவாக்கிய *பிளாக் டவுன்* என்று அழைக்கபட்ட *கரியமால்நகர்* (தற்போது *கார்ப்பரேசன் லைன்* என்று அழைக்கபடுகிறது.) என்ற பகுதியில் வசித்துவந்தனர். தங்கமணி எட்டாம் வகுப்புவரை பயின்றார் என்றாலும், அறிவியல் நூல்கள், சிறுகதைகள், புதினங்கள், நாடகங்கள், வாழ்க்கை வரலாறுகள் என அனைத்துவகைப் படைப்புகளையும் எழுதும் ஆற்றலை வளர்த்துக் கொண்டார்.  

தங்கமணி 1947 முதல் சிறார் இலக்கியங்களைப் படைக்கத் தொடங்கினார். அக்காலத்தில் வெளியான பெரும்பாலான சிறார் இதழ்களிலும் தங்கமணி எழுதிவந்தார். இவர் எழுதிய *சுகுமார்* என்ற சிறுகதை 1950 இல் குழந்தைப் பதிப்பகத்தால் நூலாக வெளியிடப்பட்டது. இவர் மொத்தம் 211 சிறார் இலக்கிய நூல்களை எழுதியதாக அறியப்படுகிறது. அழ. வள்ளியப்பா 1950இல் துவக்கிய *குழந்தை எழுத்தாளர் சங்கத்திற்கு* இவர் ஒரு தூண்டுகோலாக இருந்தார்.
# கன்னிமாரா சந்தை


**கன்னிமாரா சந்தை** (*Connemara Market*) என்பது கேரள மாநிலத்தில், திருவனந்தபுரம் நகரில் உள்ள பாளையம் சந்திப்பில் அமைந்துள்ளது. அண்மையில் புதுப்பிக்கப்பட்ட சந்தை, அதை ஒட்டிய சஃபாலியம் வளாகத்துடன் இணைக்கப்பட்டுள்ளது. திருவிதாங்கூர் மன்னராக உத்திராடம் திருநாள் இருந்த காலத்தில், படை வீரர்களுக்கு அன்றாட அத்தியாவசியப் பொருட்களை வழங்குவதற்காக 1857 ஆம் ஆண்டு பாளையம் சந்தை நிறுவப்பட்டது.  

சந்தையின் வளைந்த தோரண வாயில் பின்னர் கட்டப்பட்டது. இது 1888 ஆம் ஆண்டு திருவனந்தபுரத்திற்கு வருகை தந்த, சென்னை மாகாணத்தின் ஆளுநரான சர் ராபர்ட் போர்க், முதலாம் பரோன் கன்னிமாரா அவர்களால் திறந்து வைக்கப்பட்டது. எனவே அவரது நினைவாக, சந்தைக்கு அப்போது "கன்னிமாரா சந்தை" என்று பெயரிடப்பட்டது.
# பாலக்காடு பரமேசுவரா பாகவதர்

**பாலக்காடு பரமேசுவரா பாகவதர்** (*Palghat Parameswar Bhagavathar*)(1815-1892) என்பவர் இந்தியாவின் கேரளாவில் நூரானியின் பிறந்த ஒரு கர்நாடக இசைப் பாடகரும் இசைக்கலைஞரும் ஆவார்.  

பரமேசுவர பாகவதர் சிறீ சுவாதி திருநாளின் முக்கிய அரண்மனை இசைக்கலைஞராகவும் இசையமைப்பாளராகவும் இருந்தார். சுவாதி திருநாளின் ஆட்சியில் மட்டுமல்ல, திருவிதாங்கூரின் நான்கு ஆட்சியாளர்களின் அரச சபையிலும் முக்கிய கலைஞராக இருந்துள்ளார், பரமேசுவரா. இவை: சுவாதி திருநாள், உத்திரம் திருநாள், மார்த்தாண்ட வர்மா, ஆயில்யம் திருநாள் மற்றும் விக்ரம் திருநாள். பாலக்காட்டு நகரில் உள்ள நூரணி அக்ராகாரத்தில் பிறந்த இவர், இளம் வயதிலேயே பெற்றோரை இழந்து, குருவாயூரில் உள்ள தனது மாமாவிடம் வளர்க்கப்பட்டார். 16ஆவது வயதிலேயே, இசையின் கோட்பாடு, நடைமுறை அம்சங்களில் இவருக்கு நல்ல அறிவு இருந்தது. விரைவாக சமசுகிருதம், மலையாளத்தில் பாடல்களை சரளமாக இயற்றுவதில் கைதேர்ந்தவர் ஆனார்.  

பாகவதர் தனது இராகம்-தானம்-பல்லவிக்கு மிகவும் பிரபலமானவர். கானா இராகங்களில் (நாட்டை, கோவலா, வராளி, ஆரபி மற்றும் ஸ்ரீ ராகம்) தனமும், சவேரி இராகத்தில் ஆலாபனையும் பாடும் இவரது தனித்துவமான பாணி, நவராத்திரி மண்டபத்தில் "பரிபாஹி கணாதிபா" (சுவாதி இசையமைப்பு) என்று அன்றைய இசைக் கலைஞர்களால் பெரிதும் பேசப்பட்டது. பாகவதரின் பாடல்கள், முதன்மையாக சமசுகிருதத்தில், சுவாதி திருநாள் மற்றும் தீட்சிதர் ஆகியோரின் இசையை ஒத்திருந்தன. சிறீ என். பி. இராமசுவாமி சிறீ பரமேசுசுர பாகவதரின் கொள்ளுப் பேரன் ஆவார்.
# பருபள்ளி இராமகிருஷ்ணையா பந்துலு


**பருபள்ளி இராமகிருஷ்ணையா பந்துலு** (*Parupalli Ramakrishnayya Pantulu*)(1883–1951) என்பவர் கருநாடக இசைப் பாடகர் ஆவார். எம். பாலமுரளிகிருஷ்ணா போன்ற மேதைகளையும், பல புகழ்பெற்ற இசைக்கலைஞர்களையும் உருவாக்கிய குருவாக இவர் நன்கு அறியப்பட்டவர்.  

ஸ்ரீ பந்துலு துறவி தியாகராஜரின் சீடர் பரம்பரையின் நேரடி வம்சாவளியைச் சேர்ந்தவர். குரு பரம்பராவின் வரிசையில், சுசர்லா தட்சிணமூர்த்தி சாசுதிரி, அகுமதுகுல மகர்நோன்புச்சாவடி வெங்கடசுப்பய்யர், துறவி தியாகராஜர் ஆகியோருக்குப் பிறகு, தியாகராஜரின் சீடர்களின் வரிசையில் இசைக்கலைஞர் நான்காவது இடத்தில் உள்ளார்.  

1882 திசம்பர் 15 அன்று மங்கம்மா, சேசாச்சலம் இணையரின் மகனாக ஆந்திரப் பிரதேசம் ஸ்ரீகாகுளம் நகரில் பிறந்தார். முறையான கல்வி மற்றும் உபநாயனம் (முறைசாரா வயது வரும் விழா) ஆகியவற்றுக்குப் பிறகு, ஆந்திராவின் கிருஷ்ணா மாவட்டத்தில் உள்ள சல்லப்பள்ளி சமசுதானத்தில் கிராம சட்ட அமலாக்க அதிகாரியான தனேதார் என்ற பணியை மேற்கொண்டார்.
# உமோகோயிட்டு



**உமோகோயிட்டு** (*Umohoite*) என்பது (UO<sub>2</sub>)MoO<sub>4</sub>•2H<sub>2</sub>O.என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரிய ஆக்சைடு மற்றும் ஐதராக்சைடு கனிமமாகும். இந்த கனிமத்தின் பெயர் அதன் கலவையை பிரதிபலிக்கிறது: யுரேனைல் (U), மாலிப்டேட்டு (Mo) மற்றும் நீர் (H2O).  

பன்னாட்டு கனிமவியல் சங்கம் உமோகோயிட்டு கனிமத்தை Umoஎன்ற குறியீட்டால் அடையாளப்படுத்துகிறது.  

உமோகோயிட்டு அமெரிக்காவின் மேரிசுவேலில் காணப்படுகிறது. இந்த கனிமத்தை முதன்முதலில் பால் எஃப். கெர் மற்றும் பி. புரோபி ஆகியோர் 1953 ஆம் ஆண்டில் கண்டுபிடித்து விவரித்தனர்.